Irgens

Den danske og norske slekten **Irgens** (opprinnelig *Jürgens*), herunder den adelige og nå utdødde slektsgrenen **Irgens von Westervick** og gjennom kvinneledd den adelige slekten **von Irgens-Bergh**, kommer opprinnelig fra Slesvig-Holsten.

## Irgens

Dr.med. Johannes Jürgens kom til Norge sammen med broren Joachim Jürgens. Begge var sønner av Heinrich Jürgens (født 1580) og Catharina, født Fruchtnichts (født 1584). Navnevarianten Irgens ble tatt i bruk rundt 1640. Joachim Irgens ble adlet med navnet *von Westervick*. Han og hustrua hadde ingen etterkommere. Johannes Irgens har en rekke etterkommere. Den norske grenen stammer fra stadsfysikus i Trondheim Joachim Irgens (1644&ndash;1725).

### Slektsvåpen
Skjold: Skrådelt med i 1. (øverste) felt tre liljer langs delingen og i 2. felt to fembladinger (eller roser). Hjelmtegn: En lilje mellom to vesselhorn (eller bare to vesselhorn). Våpenet er også ført av slektsmedlemmer med noen mindre variasjoner av figurene.

### Personer
* Francis Irgens (1902&ndash;1963), ambassadør
* Henrik Irgens (1899&ndash;1938), katolsk apostolisk administrator
* Johannes Irgens (1869&ndash;1939), utenriksminister
* Kjeld Stub Irgens (1879&ndash;1963), sjøfartsminister og NS-politiker
* Lars Johannes Irgens (1775&ndash;1830), sorenskriver og eidsvollsmann
* Marie Stub Irgens (1879-1928), pedagog og forfatter
* Nils Christian Irgens (1811&ndash;1878), marineminister
* Ole Irgens (1724&ndash;1803), luthersk biskop
* Ole Irgens (1829–1906), politiker og skolemann
* Paul Henningsen Irgens (1843–1923), ingeniør
* Wenche Irgens (1795–1852), kunstmaler
* Åshild Irgens (født 1976), illustratør
* Ludvig Irgens-Jensen (1894-1969), komponist

## Irgens von Westervick
Joachim Irgens (1611&ndash;1675), godseier, og hustrua Cornelia født Bicker ble adlet i 1674 med navnet von Westervick/af Vestervig. Samtidig fikk de et våpenskjold som blant annet inneholder 1. og 4. felt med stokkfisk mellom to kroner, 2. felt med bjelke fra Bicker-slektens våpen, og 3. felt med tre liljer (som naturlige liljer) fra Irgens-våpenet.

### Galleri adelsvåpen

Fil:Coat of arms of Joachim Irgens von Westervick.svg|Joachim og Cornelia Irgens von Westervicks adelsvåpen i en moderne tegning.
File:Coat_of_arms_of_the_family_Bicker.png|Skjold med 1. og 4. felt fra Bicker-slektens våpen.


## von Irgens-Bergh
Norskfødte Mathias Friis Bergh (1786&ndash;1828), sønn av Gerhard Gunnerus Bergh (1755&ndash;1834) og Pauline Birgitte f. Irgens (1766&ndash;1825), ble tatt opp i den danske adelsstanden i 1824 med navnet von Irgens-Bergh. Slekten lever i Danmark.

## Se også
* Irgensgodset, fellesnavn på alt det krongods i Nordland og Troms som kammerherre Joachim Irgens fikk overlatt av Frederik 3 i 1660
* Røros Kobberverk

## Litteratur
* Store norske leksikon: Irgens
* Hans Krag: *Norsk heraldisk mønstring fra [[Frederik IV]]'s regjeringstid 1699-1730*, Drøbak 1942 - Kristiansand S 1955, side 92
* Hans Cappelen: *Norske slektsvåpen*, Oslo 1969 (2. opplag 1976)
* Herman L. Løvenskiold: *Heraldisk nøkkel*, Oslo 1978
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens aner og andre slektsopplysninger, samt bilde med beskrivelse av seglet hans med slektsvåpenet på Grunnloven 17. mai 1814

**Adelsgrenene**
* Anders Thiset og P.L. Wittrup: *Nyt dansk Adelslexikon*, København 1904
* H. Storck: *Dansk Vaabenbog*, København 1910
* Sven Tito Achen: *Danske adelsvåbener*, København 1973